

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. január 31-i rendes ülésére**

**Napirend tárgya:**

**A Telki 761/20 hrsz-ú ingatlanon található épület faház hasznosítása**

**A napirendet tárgyaló ülés dátuma**: **2022. 01.31.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: -----

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Telki község Önkormányzat tulajdonát képezi a Telki Mandula köz 761/20 hrsz-ú ingatlanon található 23,02 m2 alapterületű faház ( mellékelt fényképfelvétel és alaprajz ).

Az épület adatai:

* Alapterület: 23,02 m2
* közművesítettsége: az épületbe kiépített vízvételi lehetőség, kiépített elektromos hálózat ( jelenleg leszerelt mérőóra ) található

A képviselő-testület az épület hasznosítására és annak hosszú távú üzemeltetésére pályázatot kíván meghirdetni.

Pályázatot nyújthatnak be: bírósági nyilvántartásba vett helyi civil szervezet vagy több civil szervezet együttesen, amely megfelel a költségvetési támogatásban részesíthető személyekre vonatkozóan az Áht. és a Knyt előírásainak, és vele szemben nem áll fenn semmilyen e jogszabályok szerinti kizáró ok, és az alapszabályuknak megfelelő tevékenységüket ténylegesen folytatják, és amelyek beszámolójukat, valamint – közhasznú szervezet esetén – a közhasznúsági jelentésüket az Országos Bírósági Hivatal részére benyújtották, letétbe helyezték.

A pályázat keretében a pályázó határozatlan időre szóló bérleti szerződés alapján jogosult az ingatlan használatára.

A bérbeadó a bérleti szerződés keretében bérleti díj felszámítására nem jogosult, de az épület üzemeltetésével járó közüzemi költségeket a bérlő köteles megtéríteni.

Az önkormányzat fenntartja magának a jogot, hogy jogosult a használatot időszakosan ellenőrzni, amennyiben megállapításra kerül, hogy az épület hasznosítása nem illeszkedik a pályázatban megjelölt célokhoz a bérbeadó jogosult a bérleti jogviszonyt azonnali hatállyal megszüntetni.

A benyújtott pályázatok tartalma:

* Szöveges leírást az tervezett közérdekű használat formájáról,
* Az épület felújítására vonatkozó elképzelés bemutatása
* nyilatkozat, melyben a pályázó vállalja, hogy az épületet a bérleti szerződés időtartama alatt a pályázatban megjelölt célra folyamatosan használja.
* Nyilatkozat arról, hogy vállalja az épület felújítását, valamint az épület közüzemi költségeinek megfizetését.

A pályázat beadási határideje: 2022. március 15.

A pályázatok beadási módja: A pályázatokat papír alapon a Telki Polgármesteri Hivatal ( 2089 Telki, Petőfi u.1. ) címre, vagy elektronikus formában a jegyzo@telki.hu e-mail címen lehet benyújtani.

A pályázati ajánlatnak tartalmaznia kell az alábbiakat:

1. a pályázó nevét, lakcímét, székhelyét, cégjegyzékszámát, adószámát, elérhetőségét: telefonszámát, e-mail címét, értesítési címét és tevékenységének megjelölését,

2. civil szervezet esetében a pályázatot benyújtó civil szervezet vagy azok közösségének együttesére vonatkozóan a civil szervezetek hitelesített alapító okiratát, eredeti vagy közjegyző által hitelesített igazolást a bírósági nyilvántartásba vételről, valamint aláírási címpéldányt

3. A helyiség hasznosítására, illetve a helyiségben folytatni kívánt tevékenységre vonatkozó részletes leírást, mely a pályázó civil szervezet alapító okiratában foglalt tevékenységhez kapcsolódhat A pályázó hasznosítási elképzelését tartalmazó rövid ismertetést

4. a pályázó nyilatkozatát arról, hogy a kiírt pályázati feltételeket elfogadja és azoknak megfelel,

5. a pályázó nyilatkozatát arról, hogy hozzájárul a természetes személyazonosító adatainak és a lakcímének a kezeléséhez,

A pályázattal érintett ingatlan megtekinthető: előzetes egyeztetés alapján a pályázati felhívás időtartama alatt.

A pályázattal kapcsolatban felmerült kérdésekben dr. Lack Mónika jegyző a 06-26-920-801 telefonszámon ad felvilágosítást.

A pályázatok elbírálása: A pályázatokat a képviselő-testület bírálja el.

Az elbírálás szempontja: a hasznosítás társadalmi hasznosságának mértéke

Eredményhirdetés: A beadási határidőt következő képviselő testületi ülés.

Telki, 2022. január 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2022 ( I. .) Önkormányzati**

**Határozata**

**a Telki 761/20 hrsz-ú ingatlanon található épület hasznosítására és üzemeltetésére vonatkozó pályázat kiírásáról**

Telki község Képviselő-testülete úgy határozott, hogy az önkormányzat tulajdonát képező Telki, Mandula köz 761/20 hrsz-ú ingatlan használatára az 1. számú melléklet szerinti tartalmú pályázatot hirdet.

**Felelős:** Polgármester

**Határidő:** 2022. március 15.